STATVTVM est, ne ad Missam matutinalem  maiorem, finito cantu offerendæ vsque ad præfationem, Conuentus, vt olim fiebat, stare cogatur, sed mox vt cantus cessauerit, qui sedere voluerint, sedeant: tamen vt cum sacerdos conuersus ad chorum dixerit, Orate fratres, modeste scabellis eleuatis in illis subselliis, quæ eisdem sedilibus inhærent, acliues ex more resideant priuatis diebus, festiuis autem inclinentur ante formas. Causa instituti huius fuit, vt magnus  continuus labor Cluniacensis Conuentus hac quantulacumque remissione releuaretur.